
ΑΠΟΣΠΑΣΜΑ                        

Από το πρακτικό της με αριθ. 25ης/2026 Συνεδρίασης

της Δημοτικής Επιτροπής

του Δήμου Λευκάδας

Αριθ. Απόφ. 303/2026
Στην Λευκάδα σήμερα  στις 04 του μηνός Αυγούστου του έτους  2026,  ημέρα Τρίτη  και  ώρα  12:00,  ήλθε σε τακτική, δια ζώσης, συνεδρίαση η Δημοτική Επιτροπή του Δήμου, σύμφωνα με τις δ/ξεις των άρθρων 139 έως147 του Ν.5314/2026 ύστερα από την αριθ. 21034/31.7.2026 πρόσκληση του Προέδρου της, η οποία επιδόθηκε  νόμιμα στα μέλη της.

Αφού διαπιστώθηκε νόμιμη απαρτία, δηλαδή σε σύνολο επτά (7) μελών βρέθηκαν παρόντα τα παρακάτω έξι (6) μέλη, άρχισε η Συνεδρίαση.

Τα πρακτικά τηρήθηκαν από τη γραμματέα της Δημοτικής Επιτροπής, Σταθοπούλου Ελένη υπάλληλο  του  Δήμου Λευκάδας.

Ο κ. Σέρβος Κων/νος, αποχώρησε πριν την συζήτηση του 18ου θέματος της Η.Δ.

 Η κ. Μαργέλη Μαρία αποχώρησε πριν την συζήτηση του 13ου θέματος της Η.Δ. 
Τέθηκαν για συζήτηση έξι (6) θέματα Εκτός Ημερήσιας Διάταξης.
ΘΕΜΑ 2ο Εκτός Ημερησίας Διάταξης: «Απόφαση Δ.Ε. περί  έγκρισης μελέτης, τευχών δημοπράτησης του έργου και καθορισμός τρόπου εκτέλεσης του έργου:«ΒΕΛΤΙΩΣΗ ΚΛΕΙΣΤΟΥ ΓΥΜΝΑΣΤΗΡΙΟΥ ΔΗΜΟΥ ΛΕΥΚΑΔΑΣ»
                                            Εισηγητής: Δρ. Ξενοφών Ν. Βεργίνης, Δήμαρχος
Ο Πρόεδρος  της Δ.Ε. Δρ. Ξενοφών Ν. Βεργίνης, Δήμαρχος, πήρε το λόγο και έθεσε υπόψη των μελών της Επιτροπής, τα εξής:
Έχοντας υπόψη τιςΙσχύουσες διατάξεις:
· Ν. 4412/08-08-2016Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ ΕΕ και 2014/25/ΕΕ).

· Το Ν. 4782/2021 Εκσυγχρονισμός, απλοποίηση και αναμόρφωση του ρυθμιστικού πλαισίου των δημοσίων συμβάσεων, ειδικότερες ρυθμίσεις προμηθειών στους τομείς της άμυνας και της ασφάλειας και άλλες διατάξεις για την ανάπτυξη, τις υποδομές και την υγεία.
Αντικείμενο της παρούσας μελέτης αποτελούν οι εργασίες συντήρησης και εκσυγχρονισμού του κλειστού γυμναστηρίου του Δήμου Λευκάδας. Το αθλητικό συγκρότημα βρίσκεται εντός του σχεδίου πόλεως, στην περιοχή Βαρδάνια.

Το γυμναστήριο, ιδιοκτησίας του Δήμου Λευκάδας, διατηρείται σε σχετικά καλή λειτουργική κατάσταση. Ωστόσο, λόγω της παλαιότητας των εγκαταστάσεων, αλλά και των νέων αναγκών που προέκυψαν με την άνοδο της ομάδας καλαθοσφαίρισης ανδρών «ΔΟΞΑ ΛΕΥΚΑΔΑΣ» η οποία έχει ως έδρα το κλειστό γυμναστήριο και η οποία την αγωνιστική χρονιά 2026-2027 θα αγωνισθεί στη GREEKBASKETLEAGUE(G.B.L.) καθίσταται επιτακτική η ανάγκη εκτέλεσης εργασιών επισκευής, συντήρησης και αναβάθμισης των υποδομών του.

Καταγραφή Υφιστάμενης Κατάστασης & Τεκμηρίωση Αναγκών

Κατά την αυτοψία και την αξιολόγηση των υφιστάμενων συνθηκών, διαπιστώθηκαν τα ακόλουθα προβλήματα και ανάγκες:

· Όψεις Κτιρίου: Τα πολυκαρβονικά φύλλα της όψης του γηπέδου, επί της παραλιακής οδού, έχουν υποστεί πολυμερισμό (φωτο-οξείδωση) συνεπεία της μακροχρόνιας έκθεσης στην ηλιακή ακτινοβολία (UV) και τις καιρικές συνθήκες. Ως εκ τούτου, παρατηρείται απώλεια διαφάνειας (θάμπωμα), ανεπαρκής διέλευση φυσικού φωτός και μειωμένη μηχανική αντοχή (θρυμματισμός). Θεωρείται αναγκαία η αντικατάστασή τους για την ασφάλεια των χρηστών του γυμναστηρίου.

· Θερμική Άνεση: Η εγκατάσταση στερείται συστήματος κλιματισμού. Κατά τη διάρκεια ακραίων καιρικών φαινομένων (παγετός ή καύσωνας), οι συνθήκες θερμικής άνεσης τόσο για τους αθλητές όσο και για τους θεατές καθίστανται ανυπόφορες.

· Κερκίδες & Καθίσματα: Σε σημαντικό τμήμα της κερκίδας απουσιάζουν καθίσματα, ενώ τα υφιστάμενα απαιτούν αντικατάσταση λόγω φθοράς και παλαιότητας.

· Φωτισμός: Έχουν ήδη πραγματοποιηθεί εργασίες μερικής αντικατάστασης των παλαιών, ενεργοβόρων φωτιστικών σωμάτων της κύριας σάλας με νέους προβολείς τεχνολογίας LED. Απομένει η ολοκλήρωση της αντικατάστασης του συνόλου των φωτιστικών.

· Χρωματισμοί: Απαιτούνται εργασίες χρωματισμού - βερνικοχρωματισμοί ξύλινων επιφανειών με βερνικόχρωμα νίτρου ενός συστατικούστις ξύλινες επιφάνειες.

· Περίφραξη:Τμήμα της μεταλλικής περίφραξης χρήζει αποξήλωσης λόγω παλαιότητας και αντικατάστασης με νέα. 

Περιγραφή Προβλεπόμενων Εργασιών

Οι εργασίες που προβλέπονται να εκτελεστούν στο πλαίσιο της παρούσας μελέτης είναι οι ακόλουθες:

· Αντικατάσταση Πολυκαρβονικών Φύλλων: Πλήρης αντικατάσταση των φθαρμένων πολυκαρβονικών φύλλων της όψης του κτιρίου, συνολικής επιφάνειας περίπου 125 τ.μ., με νέα υλικά υψηλής αντοχής και διαφάνειας.

· Εγκατάσταση Συστήματος Κλιματισμού: Προμήθεια και εγκατάσταση έξι (6) κλιματιστικών μονάδων δαπέδου (τύπου ντουλάπας), ψυκτικής/θερμικής απόδοσης 51.000 BTU/h εκάστη. Η εγκατάσταση αποσκοπεί στη ρύθμιση της εσωτερικής θερμοκρασίας για τη βελτίωση των συνθηκών παραμονής αθλητών και θεατών. Περιλαμβάνεται η πλήρης εγκατάσταση των μονάδων.

· Ολοκλήρωση Αναβάθμισης Φωτισμού: Προμήθεια και τοποθέτηση είκοσι (20) επιπλέον σύγχρονων προβολέων τεχνολογίας LED στην κύρια σάλα. Οι εργασίες περιλαμβάνουν την εγκατάσταση νέας καλωδίωσης και όλων των απαραίτητων εξαρτημάτων για την πλήρη λειτουργία του συστήματος.

· Καθίσματα γηπέδου (courtseats): Εγκατάσταση νέων καθισμάτων για τη συμπλήρωση των υφιστάμενων στις κερκίδες. Ο συνολικός αριθμός των νέων καθισμάτων ανέρχεται σε 80 τεμάχια.

· Xρωματισμοί: Διενέργεια εργασιών χρωματισμού - βερνικοχρωματισμοί ξύλινων επιφανειών με βερνικόχρωμα νίτρου ενός συστατικούστις ξύλινες επιφάνειες.

· Αποκατάσταση & Επέκταση Περίφραξης: Επισκευή του κατεστραμμένου τμήματος της υφιστάμενης περίφραξης..

Η δαπάνη που απαιτείται είναι 110.000,00 Ευρώ  χωρίς ΦΠΑ ενώ με ΦΠΑ 24%  136.400,00 €.
                                       ΕΙΣΗΓΟΥΜΑΣΤΕ
την έγκριση  της μελέτης και των τευχών δημοπράτησης,σύμφωνα με τις εργασίες όπως αυτές περιγράφονται στην τεχνική έκθεση  και τον προϋπολογισμό ποσού 136.400,00Ευρώ(με ΦΠΑ 24%).

Λόγω της πρόσφατης ανόδου της ανδρικής ομάδας μπάσκετ της Λευκάδας στην GREEKBASKETLEAGUE(G.B.L.) καθίσταται επιτακτική η ανάγκη άμεσης εκτέλεσης εργασιών επισκευής, συντήρησης και αναβάθμισης των υποδομών του, ώστε να είναι έτοιμα για το ελληνικό πρωτάθλημα, με κατεπείγουσα διαδικασία με προσφυγή στη διαδικασία με διαπραγμάτευση χωρίς προηγούμενη δημοσίευση (άρθρο 32 γ΄ Ν.4412/2016).

Η Επιτροπή μετά από διαλογική συζήτηση λαμβάνοντας υπόψη

                            1.την ανωτέρω εισήγηση

2.τις δ/ξεις  των άρθρων 139 έως 147 του Ν. 5314/2026

3.τις δ/ξεις των άρθρων 9 & 26 του Ν. 5056/2023.
ΑΠΟΦΑΣΙΖΕΙ ΟΜΟΦΩΝΑ
την έγκριση  της μελέτης και των τευχών δημοπράτησης,σύμφωνα με τις εργασίες όπως αυτές περιγράφονται στην τεχνική έκθεση  και τον προϋπολογισμό ποσού 136.400,00Ευρώ(με ΦΠΑ 24%).

                
Η απόφαση αυτή πήρε αύξοντα αριθμό: 303/2026.     
     Ο Πρόεδρος 

                          

 Τα Μέλη

    
       Δρ. ΞΕΝΟΦΩΝ Ν. ΒΕΡΓΙΝΗΣ

                                ΔΗΜΑΡΧΟΣ

σελ. 26
1

